钦定古今图书集成/明伦汇编/官常典/第089卷 > 凉王璿
## 钦定古今图书集成/明伦汇编/官常典/第089卷 > 凉王璿

按《唐书》本传，凉王璿母高平王重规之女，宫中号“小
武妃”者。璿薨代宗时，子仂为泸阳郡王。

按《旧唐书》本传：“凉王璿，元宗第二十九子也。初名漎，
母武贤仪，则天时高平王重规女也。开元中入宫中，
号为小武妃。二十三年七月，封为凉王。二十四年二
月，改名璿。天宝十五载六月，元宗幸蜀，仪王以下十
三王从至汉中郡，遣永王璘出镇荆州。至德二年十
月，从还京。广德元年十二月五日，上都失守，有仪颍”、
寿、延、盛、济、信、义、陈、恒、凉十一王扈从幸陕州。十二月，
从还上都。璿之子。天宝中封为王者一人：仂，泸阳郡
王、殿中监同正员。